label_title: Vegyes páros tenisz a 2020. évi nyári olimpiai játékokon
label_desc: A 2020. évi nyári olimpiai játékokon a tenisz vegyes páros versenyszámát a Covid19-világjárvány miatt az eredetileg tervezett időpont után mintegy egy évvel, 2021. július 28. − augusztus 1. között rendezték meg. A címvédő az amerikai Bethanie Mattek-Sands és Jack Sock kettőse volt. Jack Sock erre az olimpiára nem kvalifikálta magát, Mattek-Sands párja ezúttal a legutóbbi olimpia ezüstérmese, Rajeev Ram volt, de már az első körben búcsúzni kényszerültek.